**Základné podmienky pre poskytnutie priamych podpôr v poľnohospodárstve**

1. **Podmienky pre poskytnutie priamych podpôr vychádzajú:**
2. **z legislatívy EÚ pre poskytovanie priamych podpôr je základným** nariadenie Európskeho parlamentu a Rady (EÚ) č. 2021/2115 z 2. decembra 2021 (ďalej len „**NEPR č. 2021/2115**“), ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6. 12. 2021) v platnom znení.

Poznámka: tento dokument je základný, pripravovaný pre všetky členské štáty a pre rôzne typy podpôr a pre rôzne prvky podpory, z ktorých niektoré na Slovensku nevyužívame (napríklad ryža, olivy, ryža) a zároveň značne „všeobecný“. Na druhej strane však je toto nariadenie veľmi dobrým podkladom pre bližšie vysvetľovanie národnej legislatívy.

1. **z legislatívy SR pre poskytovanie priamych podpôr v oblasti pôdy je** základným dokumentomnariadenie vlády Slovenskej republiky z 30. novembra 2022, ktorým sa ustanovujú požiadavky na udržiavanie poľnohospodárskej plochy, aktívneho poľnohospodára a kondicionality (ďalej len „**NV SR č. 435/2022**“).

NV SR č. 435/2022 je všeobecne záväzným právnym predpisom rovnako ako iné NV SR, pretože je vyhlásené v zbierke zákonov a teda je právne záväzné.

**Na prelome novembra a decembra tohto roku sa uskutočnila novelizácia tohto NV SR.** Dôvodom pre túto novelizáciu bola nevyhnutnosť zosúladenia tohto NV SR č. 435/2022 s modifikovaným Strategickým plánom Spoločnej poľnohospodárskej politiky 2023 – 2027 a zjednodušenie aplikačnej praxe, teda podmienok pre poľnohospodárov/žiadateľov o priame platby a **prispôsobenie tohto NV SR prírodným, hospodárskym podmienkam SR, používaným poľnohospodárskym postupom a technike.** Tento návrh novely NV SR bol predložený na rokovanie Legislatívnej rady vlády SR, ktoré sa uskutoční vo štvrtok 14. 12. 2023. **Táto novela NV SR č. 435/2022 by mala byť účinná od 01.012024 a teda od tohto dátumu by mali mať poľnohospodári, ktorí podávajú žiadosti o podporu v poľnohospodárstve, zjednodušené podmienky hospodárenia**, ktoré musia splniť, aby v budúcom roku mohli spĺňať podmienky a podať žiadosť o podporu v poľnohospodárstve formou priamych platieb.

1. Usmernenie Ministerstva pôdohospodárstva a rozvoja vidieka Slovenskej republiky k nariadeniu vlády Slovenskej republiky č. 435/2022 Z. z., ktorým sa ustanovujú požiadavky na udržiavanie poľnohospodárskej plochy, aktívneho poľnohospodára a kondicionality (ďalej len „**Usmernenie**“).

Toto Usmernenie (rovnako ako ostatné Usmernenia k nariadeniam vlády) nie je všeobecný právne záväzné, nakoľko nie je vyhlásené v zbierke zákonov, avšak v maximálne možnej miere vysvetľuje podmienky uvedené v NV SR, ako „si ich vysvetľuje“ a vykonáva MPRV SR a ostatné inštitúcie podieľajúce sa na administrácii a kontrole priamych platieb. Preto dávame do pozornosti aj toto usmernenie, aby poľnohospodár/žiadateľ o priame platby vedel plniť tieto podmienky pre splnenie podmienok žiadateľa i podporu a aby plnenie týchto podmienok dokumentoval v súlade s podmienkami žiadateľa o priame platby. Príkladom je napríklad evidencia prác na poľnohospodárskej pôde alebo aj denníky pasenia.

**Keďže:**

* **NEPR č. 2021/2115 je značne všeobecný na úrovni EÚ**
* **NV SR č. 435/2022** ustanovuje požiadavky pre poskytovanie podpôr v podmienkach Slovenskej republiky a **teda je to všeobecný právny predpis**, ktorý zachytáva nie úplne podrobne niektoré podmienky hospodárenia,
* preto odporúčame poľnohospodárom/žiadateľom o priame platby, **sledovať počas kalendárneho roka aktuálne znenie** tohto Usmernenia.
* **Upozorňujeme na aktuálnosť, pretože každé usmernenie môže byť aktualizované a teda mať viacero verzií a vždy je potrebné oboznámiť sa s verziou aktuálnou v danom čase.** Napríklad v minulom programovom období rovnaký predpis mal za 8 rokov účinnosti 18 časových verzií.

**Pre porovnanie:**

* NEPR č. 2021/2115 má 186 strán, NV SR č. 435/2022 má 17 strán, Usmernenie k NV SR č. 435/2022 má 75 strán. Preto odporúčam v nasledujúcom texte.

1. **Moje odporúčanie:**
2. o**boznámiť sa pred podaním žiadosti čo najskôr** (najlepšie už pred začiatkom roku, v ktorom chcem podať žiadosť o podporu) **s NV SR č. 435/2022**, všeobecnými podmienkami a podmienkami, ktoré sa týkajú hospodárenia konkrétneho žiadateľa. Napríklad žiadateľ hospodáriaci vo vinohradoch nemusí sa oboznámi okrem všeobecných podmienok, len s podmienkami týkajúcimi sa trvalých plodín (vinohradov), pričom podmienky týkajúce sa ornej pôdy alebo starostlivosti o zvieratá, iba „eviduje“, že existujú, ale nemusí sa s nimi bližšie oboznamovať.
3. **oboznámiť sa s aktuálnym znením Usmernenia k NV SR č. 435/2022.** Poľnohospodár/žiadateľ nemusí čítať celý dokument , stačí ak si prečíta časti, týkajúce sa hospodárenia jeho podniku. Napríklad žiadateľ hospodáriaci vo vinohradoch nemusí sa oboznámi okrem všeobecných podmienok, len s podmienkami týkajúcimi sa trvalých plodín (vinohradov), pričom podmienky týkajúce sa ornej pôdy alebo starostlivosti o zvieratá, iba „eviduje“, že existujú, ale nemusí sa s nimi bližšie oboznamovať. Alebo iný príklad: Žiadateľ hospodáriaci iba na trvalých trávnych porastoch sa oboznámi s podmienkami týkajúcimi sa hospodárenia na trvalých trávnych porastoch, pričom podmienky týkajúce sa ornej pôdy (zákaz vypaľovania strnísk na ornej pôde, obrábanie pôdy na svahoch, minimálne pokrytie ornej pôdy, striedanie plodín na ornej pôde).
4. **Možnosť uľahčenia:** Žiadateľ, ktorý už dostatočne pozná znenie predchádzajúcich verzií usmernenia, nepotrebuje študovať celé znenie najnovšej verzie usmernenia a môže sa zamerať na farebne zvýraznené časti textu, nakoľko už ministerstvo pri príprave aktuálnej verzie zvyčajne zvýrazňuje najdôležitejšie zmeny oproti predchádzajúcej verzii, žltým podfarbením textu.
5. **v prípade potreby sa oboznámiť s príslušnými časťami NEPR, kvôli výkladom, zdôvodneniam.**
6. **V podmienkach Slovenska existujú ďalšie predpisy v oblasti priamych a environmentálnych podpôr:**

* **podporu v oblasti priamych podpôr** (napríklad ekoschémy, viazané priame platby na cukrovú repu, bielkovinové plodiny, niektoré druhy ovocia a zeleniny, kravy s trhovou produkciou mlieka, ovce a kozy upravuje **NV SR č. 436/2022**, ktorým sa ustanovujú pravidlá poskytovania podpory v poľnohospodárstve formou priamych platieb,
* podporu napríklad v oblastiach s prírodnými a inými obmedzeniami, na udržanie ohrozených druhov zvierat, dobré životné podmienky zvierat, šetrné hospodárenie na pôde, ochrana a zachovanie biodiverzity (napríklad biotopy trvalých trávnych porastov/dropa veľkého, sysľa pasienkového, zatrávňovanie podmáčanej ornej pôdy), ekologické poľnohospodárstvo upravuje **NV SR č. 03/2023**, ktorým sa ustanovujú pravidlá poskytovania podpory na neprojektové opatrenia Strategického plánu spoločnej poľnohospodárskej politiky,
* podporu dojčiacich kráv, oviec a kôzupravuje **NV SR č. 152/2013** o podmienkach poskytovania podpory v poľnohospodárstve formou prechodných vnútroštátnych platieb.

1. **Hlavné otázky udržiavania poľnohospodárskej plochy, aktívneho poľnohospodára a kondicionality:**

* Udržiavanie poľnohospodárskej plochy v dobrom poľnohospodárskom a environmentálnom stave (§ 3)
* Kondicionalita (§ 5), zahŕňajúca:

1. požiadavky hospodárenia týkajúce sa najmä vodného hospodárstva, ochrany vôd, vtáctva, biotopov, potravinového práva, prípravkov na ochranu rastlín, ochrany hospodárskych zvierat,
2. Dobré poľnohospodárske a environmentálne podmienky, týkajúce sa trvalých trávnych porastov, mokradí a rašelinísk, zákazu vypaľovania strnísk na ornej pôde, nárazníkov zón pozdĺž vodných tokov, obrábania pôdy na svahoch, minimálneho pokrytie ornej pôdy v citlivých obdobiach, striedania plodín na ornej pôde a vymedzenia minimálneho podielu poľnohospodárskej plochy na neproduktívne prvky.
3. **Záverečné odporúčania:**

* Oboznámiť sa s mapovými podkladmi
* Oboznámiť sa s usmernením k požiadavkám hospodárenia a k dobrým poľnohospodárskym a environmentálnym podmienkam
* Urobiť inventúru všetkých pozemkov a podmienok
* Podať jednotnú žiadosť o podporu
* Priebežne kontrolovať plnenie podmienok
* Komunikovať s platobnou agentúrou a inými inštitúciami
* „Citlivo“ nastavovať úverovú politiku – financovanie výroby.